પર્યુષણ પર્વમાં વિવિધ જૈન સંઘોમાં જપ-તપ-અનુષ્ઠાનો ચાલી રહ્યા છે અને હિંમતનગરના બગીચા વિસ્તાર જૈન સંઘમાં પ. પૂ. ધર્મસૂરીશ્ર્વરજી મ. સા. ના સમુદાયના સાધ્વીજી મહાનંદીશ્રીજી, પ. પૂ. સાધ્વીજી યશકલાશ્રીજી આદિ ઠાણાની નિશ્રામાં જૈનોના 24 તિથકર ભગવાનના 24 જિન માતાના સ્ટેજ પ્રોગ્રામનું આયોજન કરવામાં આવ્યું હતું. અંતર્ગત જૈન ધર્મના 24 તિર્થકર ભગવાનના માતા ના અભિનય દ્વારા તિર્થકર પરમાત્માના જન્મથી તિર્થકર પદ સુધીના જીવન ચરિત્રનું વર્ણન કરવામાં આવ્યું હતું. બગીચા વિસ્તાર જૈન સંઘની બહેનો તથા બગીચા વિસ્તાર જૈન યુવક મંડળ દ્વારા ખૂબ જ મહેનતના અંતે કાર્યક્રમ સફળ બનાવ્યો હતો. જેનું સંચાલન ડિકુલભાઈ ગાંધી દ્વારા કરવામાં આવેલ.